**DĖL ROKIŠKIO RAJONO SAVIVALDYBĖS TARYBOS 2017 M. LAPKRIČIO 30 D. SPRENDIMO NR. TS-199 „DĖL ROKIŠKIO RAJONO SAVIVALDYBĖS BŪSTO FONDO IR SOCIALINIO BŪSTO FONDO SĄRAŠŲ PATVIRTINIMO“ DALINIO PAKEITIMO**

2018 m. spalio 26 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 31 punktu, 18 straipsnio 1 dalimi ir Lietuvos Respublikos paramos būstui įsigyti ar išsinuomoti įstatymo 4 straipsnio 5 dalies 4 punktu, Rokiškio rajono savivaldybės taryba n u s p r e n d ž i a:

1.Įtraukti į Rokiškio rajono savivaldybės būsto fondo ir Rokiškio rajono savivaldybės socialinio būsto, kaip Rokiškio rajono savivaldybės būsto fondo dalies, sąrašus Rokiškio mieste esančius socialinius būstus :

 1.1. Laisvės g. 10-25, Rokiškis (naudingas plotas – 51,18 kv. m);

 1.2. Vilties g. 14-6, Rokiškis (naudingas plotas – 49,34 kv. m).

2. Išbraukti iš Rokiškio rajono savivaldybės būsto fondo ir Rokiškio rajono savivaldybės socialinio būsto, kaip Rokiškio rajono savivaldybės būsto fondo dalies, sąrašų socialinį būstą, esantį Kazliškėlio k. 6, Rokiškio r. sav. (naudingas plotas 30,13 kv. m).

3. Paskelbti šį sprendimą Rokiškio rajono savivaldybės interneto svetainėje.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Ernesta Jančienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2017 M. LAPKRIČIO 30 D. SPRENDIMO NR. TS-199 „DĖL ROKIŠKIO RAJONO SAVIVALDYBĖS BŪSTO FONDO IR SOCIALINIO BŪSTO FONDO SĄRAŠŲ PATVIRTINIMO“ DALINIO PAKEITIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.** Atsižvelgiant į tai, kad buvo nupirkti 2 socialiniai būstai Rokiškio mieste, o vienas socialinis būstas Kazliškėlio k. pripažintas netinkamu (negalimu) gyventi ir nebereikalingu, teikiama tikslinti Rokiškio rajono savivaldybės būsto fondo ir socialinio būsto fondo, kaip savivaldybės būsto fondo dalies sąrašus.

**Šiuo metu esantis teisinis reglamentavimas.**

Lietuvos Respublikos paramos būstui įsigyti ar išsinuomoti įstatymas.

 **Sprendimo projekto esmė.**

Lietuvos Respublikos paramos būstui įsigyti ar išsinuomoti įstatyme numatyta, kad savivaldybės būsto fondo ir socialinio būsto fondo, kaip savivaldybės būsto fondo dalies sąrašus tvirtina savivaldybės taryba. Sąrašai buvo patvirtinti 2017 m. lapkričio 30 d. sprendimu Nr. TS-199 „Dėl Rokiškio rajono savivaldybės būsto fondo ir socialinio būsto fondo sąrašų patvirtinimo“ ir iš dalies pakeisti savivaldybės tarybos 2018 m. kovo 5 d. sprendimu Nr. TS-56 „Dėl Rokiškio rajono savivaldybės tarybos 2017 m. lapkričio 30 d. sprendimo Nr. TS-199 „Dėl Rokiškio rajono savivaldybės būsto fondo ir socialinio būsto fondo sąrašų patvirtinimo“ dalinio pakeitimo“.

Rokiškio rajono savivaldybės tarybos 2018 m. rugsėjo 28 d. sprendimu Nr. TS-207 buvo pritarta nupirkti 2 socialinius būstus Rokiškio mieste (pagal vykdomą ES lėšomis finansuojamą projektą „Socialinio būsto fondo plėtra Rokiškio rajono savivaldybėje“), kurie šiuo sprendimu bus įrašyti į Rokiškio rajono savivaldybės būsto fondo ir Rokiškio rajono savivaldybės socialinio būsto, kaip Rokiškio rajono savivaldybės būsto fondo dalies sąrašus.

 Vienas socialinis būstas Kazliškio seniūnijoje šiuo sprendimu išbraukiamas iš savivaldybės būsto fondo ir socialinio būsto fondo, kaip savivaldybės būsto fondo dalies sąrašų, nes yra pripažintas netinkamu (negalimu) naudoti dėl blogos techninės būklės. Remontuoti šį būstą yra ekonomiškai nenaudinga.

 **Galimos pasekmės, priėmus siūlomą tarybos sprendimo projektą:**

**teigiamos** – bus vykdomos teisės aktuose nustatytos nuostatos, nupirkti socialiniai būstai bus išnuomoti teisę į paramą būstui išsinuomoti turintiems asmenims, netinkamas naudoti savivaldybės turtas bus parduotas viešajame aukcione;

**neigiamos** – nebus.

 **Kokia sprendimo nauda Rokiškio rajono gyventojams.**

 Savivaldybės tarybos patvirtinti savivaldybės būsto fondo ir savivaldybės socialinio būsto sąrašai skelbiami viešai savivaldybės internetiniame puslapyje, todėl gyventojai turi galimybę susipažinti su šiais sąrašais ir išsinuomoti būstus pagal šiuo metu galiojantį teisinį reglamentavimą.

 **Finansavimo šaltiniai ir lėšų poreikis**.

# Sprendimo įgyvendinimui savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Ūkio ir viešosios tvarkos skyriaus vyriausioji specialistė Ernesta Jančienė